Arten er beskrevet fra Karbon-tiden, ca. 310 millioner år før nåtid. Fossilet ble først tolket som en nymfe av et døgnflue-lignende insekt, senere som en børstehale, før det ble foreslått at det representerer en gruppe helt for seg selv. Vedhengene på sidene av thorax blir tolket som et forstadium til det som senere utviklet seg til vinger. Det er ikke spor av noe ledd mellom paranota og thorax, så det er lite sannsynlig at disse er vingeknopper under utvikling slik man finner det den dag i dag hos insekter med ufullstendig forvandling.